Temeljem članka 18., stavka 1. Zakona o udrugama („Narodne Novine“ broj 74/14, 70/17 i 98/19), članka 5., stavka 3. Zakona o financijskom poslovanju i računovodstvu neprofitnih organizacija («Narodne novine» broj 121/14), te članka 25. Statuta LAG-a Vuka – Dunav (4. lipnja 2019. godine), Skupština LAG-a Vuka-Dunav dana 24. prosinca 2021. godine, donosi

ODLUKU O OSNIVANJU

LOKALNE AKCIJSKE GRUPE U RIBARSVU PANONIA

Članak 1.

LAG Vuka-Dunav pristupa osnivanju udruge Lokalna akcijska grupa u ribarstvu Panonia (u daljnjem tekstu: LAGUR), koja se osniva radi promicanja zajedničkih interesa dionika razvoja jedinstvenog ribarstvenog područja u svrhu djelovanja na razvoju ribarstva, akvakulture i drugih djelatnosti u ruralnom prostoru, te jedinstvenog zagovaranja interesa lokalne i područne (regionalne) samouprave razvijanjem sinergije i umrežavanja između svih dionika kojima je u interesu doprinijeti razvoju ribarstvenog i ukupnog područja, te drugo navedeno u prijedlogu Statuta LAGUR-a.

Članak 2.

LAG Vuka-Dunav stječe sva prava i obveze člana LAGUR-a danom osnivanja LAGUR-a, sukladno Zakonu o udrugama i Statutu LAGUR-a.

Članak 3.

Prava LAG-a Vuka-Dunav, kao člana LAGUR-a su birati i biti birana u sva tijela LAGUR-a, sudjelovati u utvrđivanju zajedničke politike i programa LAGUR-a, odlučivati o sredstvima i imovini LAGUR-a, sudjelovati u aktivnostima od zajedničkog interesa i druga prava utvrđena Statutom LAGUR-a.

Obveza je LAG-a Vuka-Dunav redovito plaćati članarinu, koja će biti određena aktom LAGUR-a, te pomagati rad LAGUR-a svojim stručnim znanjem, savjetima i materijalnom podrškom u skladu s mogućnostima LAG-a Vuka-Dunav.

Članak 4.

Predstavnik LAG-a Vuka-Dunav u LAGUR-u je osoba ovlaštena za zastupanje LAG-a Vuka-Dunav sukladno odluci tijela LAG-a.

Članak 5.

Ova Odluka stupa na snagu danom donošenja.

URBROJ: SK/21-23

U Antunovcu, 24. prosinca 2021. godine

Predsjednik LAG-a Vuka – Dunav

Davor Tubanjski, bacc. ing. agr.